
Cine l-a asasinat pe Nicolae Iorga? 


Nu voi intra în amănuntele cronicii 
asasinării marelui istoric Nicolae Iorga. 
S-au făcut filme artistice, câteva 
documentare şi s-au scris zeci de cărți şi 
tone de articole de revistă pe această 
temă. Toate acestea au aruncat, circa 70 
de ani, multe minciuni, idiosincrazii 
ideologice comuniste şi nu numai, pe 
seama asasinării marelui cărturar. În 
noiembrie 1940, România se afla pe 
terenul confruntării între serviciile de 
informaţii germane şi sovietice în vederea pregătirii şi pornirii războiului dintre Hitler 
şi Stalin. În special, Rusia sovietică nu avea niciun interes de stabilitate în ţara 
noastră şi aşa cum prevedeau planurile generalului sovietic Suvorov, România urma 
să fie atacată de către URSS în toamna lui 1941, ca stat aliat Germaniei şi pentru a fi 
anihilate câmpurile petrolifere de pe Valea Prahovei, exploatate în beneficiul 
Wehrmachtului. Pe fondul instaurării statului național-legionar şi a dorinţei 
membrilor Mişcării Legionare de a se răzbuna sau a trage la răspundere pe cei 
vinovaţi de asasinarea prin sugrumare a lui C. Z. Codreanu în noiembrie 1938, 
NKVD a racolat doi agenţi relativ importanţi: Dumitru Grozea, şeful Corpului 
Muncitoresc Legionar şi pe Traian Boeru, cel care a condus echipa morţii de 
asasinare a profesorilor Virgil Madgearu şi Nicolae Iorga, în noaptea de 28 noiembrie 
1941. Cel mai bun pretext pentru Stalin că România era instabilă politic şi trebuia 
ocupată ori împărțită teritorial cu Germania, aşa cum s-a procedat în 1939 cu Polonia, 
în urma Pactului Ribbentrop — Molotov. Să nu se uite faptul că în noiembrie 1940, 
când Iorga a fost asasinat, Hitler şi Stalin erau buni colaboratori, iar comerțul ruso- 
german cunoştea o înflorire fără precedent. 

Nicolae Iorga este luat de acasă din vila sa de la Sinaia, de lângă soţie, de o echipă 
din poliţia legionară, condusă de Traian Boeru. Nicolae Iorga nu era iubit de 
legionari, deoarece a fost unealta lui Armand Călinescu în asasinarea prin sugrumare 
a lui C. Z. Codreanu, în urma unei scrisori în care îl acuza pe acesta de „necinste 
sufletească” şi regimul carlist s-a folosit de un proces de ultraj, pentru că Iorga era 
demnitar, şi l-au închis pe Căpitan. Mai mult, Iorga a fost văzut de N. Steinhardt cum 
scuipa şi dădea cu picioarele în cadavrele legionarilor executaţi de poliție în stradă şi 
aruncate pe caldarâm, în urma asasinării premierului criminal, Armand Călinescu. Cu 
toate acestea, legionarii nu doreau moartea marelui cărturar, nu neapărat că-l iubeau, 


ci intuiau clar consecinţele dezastroase de imagine datorate unui astfel de asasinat. 
Horia Sima în cartea „Era Libertăţii” descrie cum a încercat cu disperare să-i ajungă 
din urmă pe asasini şi cum cu o echipă din poliţia legionară au umblat cu maşinile 
toată noaptea pe Valea Prahovei pentru a preveni asasinatul, după ce au aflat 
informaţia că Traian Boeru vrea să-l ucidă pe cărturar. Personal a fost sunat Iorga 
acasă la Sinaia de către liderii legionari din Bucureşti care l-au avertizat că o echipă 
ieşită de sub control vrea să-l asasineze, dar soţia istoricului nu l-a lăsat pe acesta să 
fugă. Ciudat? Ea s-a justificat mai târziu la proces că a crezut că telefonul făcea parte 
din „scenariu”. Nicolae Iorga moare împușcat în cap la 69 de ani, fund găsit într-un 
şanţ, pe şoseaua Ploieşti-Strejnic. Autorii asasinatului sunt Ion Tucan (secretar 
general al Institutului Naţional al Cooperaţiei), Ştefan Cojocaru (consilier la INC), 
Traian Baicu (director la INC), Ştefan lacobete (şofer INC) şi Tudor Dacu 
(informator al Poliției Legionare) sub comanda lui Traian Boieru, agent NKVD 
infiltrat în structurile legionare. Paradoxal este faptul că Traian Boeru nu este arestat 
de I. Antonescu, ci lăsat liber. Horia Sima l-a anunţat pe gen. Antonescu că făptaşii 
crimei lorga-Madgearu au fost prinşi de poliția legionara şi-l întreabă ce intenţie are 
cu ei. Antonescu cere să fie duşi imediat la el. În biroul generalului se găseau Ică 
Antonescu şi col. Rioşanu. Antonescu i-a primit cu înţelegere şi le-a spus: “aţi lucrat 
bine, măi băieţi! Canalia asta trebuia de mult să piară!” Boeru imediat dupa vizita la 
Antonescu, peste doua zile au primit pasapoarte şi au plecat în Germania. Mişcarea 
Legionară îi eliminase pentru totdeauna din mişcare şi nu mai aveau contact cu 
legionarii. Nu fusese închis în lagarul de la Buckenwald unde erau ceilalti legionari, 
trăia într-un cămin german, unde avea casă şi masă, iar între timp toţi trei lucrau. El 
nu avea voie să vorbească cu ceilalți legionari sau să intre în clădirea Legaţiei române 
de la Berlin. 

La Viena în 1945, toti legionarii se temeau să discute acest caz şi toți credeau că la 
mijloc a fost o mână străină. Dar nimeni nu ştia cine a fost în spatele lui Boeru. După 
intrarea Rusilor în Austria şi apropierea lor de Viena, legionarii au început să se 
împrăştie pe drumuri diferite, cât mai spre apus, ca să nu cadă pradă în mâna Ruşilor. 
Legionarii în drum, aproape de Salzburg, l-au întâlnit pe Boieru cu grupul lui, care a 
spus că el rămâne pe loc: “pot să vie rusii, noi nu ne temem de er”. Acest lucru a 
întărit presupunerea că el fusese un agent al NKVD. 

Mai există o mărturie a generalului Nicuşor Dragomir, care a fost închis după 
război în Siberia şi care a aflat de la un general sovietic căzut în dizgrație că nu 
legionarii, ci agentul lor infiltrat în rândurile Mişcării Legionare a pus la cale 
asasinarea lui Nicolae Iorga din ordinul lui Stalin, pentru a se crea o imagine proastă 
noului regim şi a induce instabilitatea în ţară, pretext clasic pentru o intervenţie 
militară sau o împărțeală a ţării între germani şi ruşi. 

Mai ciudat este faptul că după război „legionarul” Traian Boeru devine un prosper 
om de afaceri respectabil, care deşi toată lumea ştia că l-a asasinat pe Iorga, nici 
justiția germană şi nici legația României comuniste de la Bonn nu a cerut extrădarea 
sau judecarea acestuia. Mai mult, Boeru a decedat se pare în anonimat la începutul 
anilor 90, fără să fie deranjat cu cereri de extrădare şi judecată şi nici să fie deranjat 
de agenţii şefului SRI de atunci, filo-sovieticul Virgil Măgureanu. Traian Boieru era 
din Constanţa. Fugind în Germania în 1941 numai Traian Boieru, familia sa a rămas 
în România la Constanţa şi s-au petrecut alte doua lucruri destul de ciudate: nimeni 


nu s-a legat în vreun fel de soția şi copiii lui Traian Boieru dupa 1944, când, se stie, 
familiile erau deseori puse în situaţia de a plăti ele pentru crimele reale sau imaginare 
ale celor fugiţi din ţară, aceasta plată însemnând sa suporte felurite tracasari şi 
persecuții. Vecinii s-au mirat că familia lui Traian Boieru nu a fost supărată de 
nimeni adică de autorităţile instalate la putere de Armata Sovietică. Mai mult, pe la 
finele anilor '50 familia acestuia a primit permisiunea de a părăsi România si de a 
pleca în Occident, la Traian Boieru! Asta într-un moment când legionarii înfundau 
închisorile inclusiv pentru vina de a-l fi „asasinat” pe Nicolae Iorga. 

Am convingerea din ce în ce mai certă că dacă s-ar face cercetări pe linie oficială 
în arhivele NKVD/KGB de la Moscova vom avea surpriza, ca şi cu masacrul de la 
Katyn — o întorsătură istorică cu 180% a faptelor — că 70 de ani am fost minţiţi despre 
faptul că Nicoale Iorga a fost asasinat de către legionari. În fapt, marele cărturar a fost 
ucis de o echipă de agenți NKVD, condusă de un spion înfiltrat: Traian Boeru, care a 
făcut jocul comuniştilor. 

